–užtikrina mechanizmo, sukurto, kad visą parą be poilsio dienų būtų teikiama pagalba valstybėms narėms, veikimą teikdami neatidėliotinų atvejų ir krizės koordinavimo pagalbą, arba dirba tarnybose, kurios, kaip pasitvirtino, privalo vykdyti užduotis, kad užtikrintų mechanizmo, kuriuo teikiama pagalba valstybėms narėms, veikimą.

Ši 2020 m. ataskaita parengta remiantis ją rengiant turėtais naujausiais išsamiais visų tų metų duomenimis. Joje aptariamos visos institucijos, be to, siekiant išsamumo, pateikiama panaši informacija apie nepertraukiamą arba pamaininį darbą (Tarybos reglamentas Nr. 300/76).

–4 dydis. Darbas visą parą be poilsio dienų – 972,07 EUR.

Budėjimą ir (arba) nepertraukiamą arba pamaininį darbą užtikrina ir teisės aktuose numatytas išmokas skiria Europos Parlamentas, Taryba, Komisija, Teisingumo Teismas, Audito Rūmai, abu komitetai ir EIVT.

Kol kas išmokas už ypač sunkias darbo sąlygas (JRC ir Infrastruktūros ir logistikos biuras Briuselyje (OIB), o nuo 2018 m. – Energetikos generalinis direktoratas (ENER GD) dirbantiems branduolinės energetikos objektų inspektoriams) skiria tik Komisija.

Keturios institucijos nurodė, kad paslaugas paveikė COVID-19 sukelta sveikatos krizė, nes iškilo sunkumų ieškant pamainos dėl pandemijos nedarbingiems darbuotojams ir išaugo nuotolinio darbo mastas. Jei darbuotojui būtina būti darbo vietoje, taikomos specialios procedūros, leidžiančios užtikrinti veiklos tęstinumą laikantis saugaus atstumo ir kitų higienos priemonių. Tad COVID-19 sukelta sveikatos krizė tam tikrais atvejais padarė įtakos ir gavėjų skaičiui. Ši padėtis išsamiau aprašyta toliau atitinkamos institucijos ar tarnybos pateiktame paaiškinime.

5.1.Budėjimo priežastys

Taryba. 2020 m. Taryba išmokas už budėjimą skyrė 97 darbuotojams (2019 m. – 85).

Budėjimo paslaugos teikiamos šiose srityse: i) informacinių ir ryšių technologijų (IRT) srityje saugomi informaciniai ir ryšių tinklai ir užtikrinamas tinkamas jų veikimas, teikiama parama nenumatytai Europos Vadovų Tarybos, Tarybos ir jų parengiamųjų organų veiklai ir tenkinami skubūs Europos Vadovų Tarybos, Tarybos ir Generalinio sekretoriato poreikiai, susiję su ES įslaptintos informacijos tvarkymu ir parama išorės politikos srityje Pirmininkės ir Generalinio sekretoriaus vykdomai veiklai; ii) saugos ir (arba) saugumo srityje nedelsiant reaguojama į incidentus, galinčius turėti įtakos Europos Vadovų Tarybos bei Tarybos personalui ir Generalinio sekretoriato veiklai, taip pat visą parą be poilsio dienų teikiama pagalba misijose esantiems apsaugos pareigūnams; iii) greitai parengiami ir internete paskelbiami bei išplatinami Tarybai pirmininkaujančios valstybės narės ir Europos Vadovų Tarybos pirmininko skubūs tiesioginiai pareiškimai BUSP arba BSGP klausimais ir teikiama parama išorės politikoje Europos Vadovų Tarybos pirmininko ir Generalinio sekretoriaus vykdomai veiklai.

2020 m. darbuotojai budėjo tik namuose.

Išmokų gavėjų skaičius išaugo, viena vertus, dėl šiek tiek didesnio gavėjų skaičiaus jau esamose tarnybose, kita vertus, dėl naujų skyrių, įsteigtų Pirmininko ir Generalinio sekretoriaus kabinetuose ir įslaptintos informacijos paslaugų tarnybose (SMART).

Komisija. 2020 m. Komisija išmokas už budėjimą skyrė 421 darbuotojui – beveik 3 % didesniam jų skaičiui nei 2019 m. (410 darbuotojų).

Šis skaičius šiek tiek išaugo daugiausia dėl 5 papildomų gavėjų Europos civilinės saugos ir humanitarinės pagalbos operacijų GD (ECHO) ir 3 papildomų gavėjų, dirbančių Energetikos GD krizių ir nepaprastosios padėties koordinavimo srityje.

Maždaug 35 % (148) gavėjų dirba viename iš Komisijos tyrimų centrų. Daugiausia JRC darbuotojai budi namuose, išskyrus Ispros JRC (ten dėl užduočių pobūdžio budima darbo vietoje arba namuose).

Kituose Komisijos generaliniuose direktoratuose išmokų gavėjų skaičius i) šiek tiek sumažėjo – Informatikos GD (–14) dėl išėjusių iš darbo ar į kitas tarnybas ar padalinius perkeltų darbuotojų; ii) padidėjo – Mokesčių ir muitų sąjungos GD informacinių ir ryšių technologijų (IRT) tarnybose (+14) įsteigus naują skyrių, užtikrinantį nepertraukiamą paslaugos teikimą ir IT infrastruktūros saugumą. Kituose skyriuose, palyginti su 2019 m., padėtis liko beveik nepakitusi.

Teisingumo Teismas. 2020 m. Teisingumo Teismas išmokas už budėjimą namuose skyrė 26 darbuotojams (2019 m. – 28). Visi gavėjai dirba Administracijos generalinio direktorato Pastatų ir saugumo direktorate. Skyriai, kuriuose dirba šie išmokų gavėjai, yra atsakingi už Teismo plėtros projektus ir pastatų valdymą bei saugumą.

Audito Rūmai. Pagal saugos ir saugumo paslaugų mėnesinius planus, 2020 m. namuose budėjo 17 darbuotojų, tiek pat kaip ir 2019 m. Šie darbuotojai visus metus nuolat užtikrina pastatų ir juose dirbančių asmenų saugumą.

EESRK ir RK. EESRK ir RK taiko bendrą budėjimo saugumo srityje tvarką, kuria siekiama užtikrinti, kad su saugumo darbuotojais būtų galima susisiekti bet kuriuo metu ir jie galėtų nedelsdami reaguoti, kai incidentas įvyksta institucijos ne darbo valandomis. 2020 m., kaip ir 2019 m., namuose ir darbo vietoje budėjo 3 EESRK ir 4 RK darbuotojai.

EIVT. 2020 m. EIVT išmokas už budėjimą namuose skyrė 28 darbuotojams (2019 m. – 33). Gavėjų skaičius sumažėjo, kai kuriems jų išėjus į pensiją, juos perkėlus, pasibaigus tarnybai ir jiems pradėjus eiti kitas pareigas, nes dėl COVID-19 sukeltos sveikatos krizės nebuvo būtina surasti pamainos į pensiją ir iš darbo išėjusiems gavėjams. Budėjimo paslaugos buvo teikiamos šiose trijose darbo srityse: i) saugumo paslaugos teiktos siekiant nepertraukiamai saugoti EIVT darbuotojus bei lankytojus ir Briuselyje esančias jos patalpas, materialųjį turtą ir įslaptintą informaciją (būstinėje ir delegacijose); ii) teikta parama BUSP ir (arba) BSGP srityje, siekiant visą parą be poilsio dienų stebėti įvykius pasaulyje, reaguoti į krizes, incidentus, kritinius įvykius ir ypatingas ar neatidėliotino atsako reikalaujančias situacijas, teikti pagalbą vyriausiajam įgaliotiniui ir kitiems ES subjektams, palengvinti EIVT krizių platformos posėdžių rengimą ne įprastinėmis darbo valandomis; iii) informacinių ir ryšių technologijų srityje budėjimas užtikrintas padedant ryšių centrui COMCEN, kuris teikia įslaptintos informacijos perdavimo visiems EIVT darbuotojams paslaugas, taip pat paslaugas Tarybos generaliniam sekretoriatui, užtikrindamas greitą skubios įslaptintos informacijos apdorojimą, per Strateginės komunikacijos skyrių, besirūpinantį greitu pranešimų spaudai paskelbimu, ir per Tarybos generalinį sekretoriatą, kuris remia su spauda susijusią vyriausiojo įgaliotinio veiklą.

5.2.Išmokų už ypač sunkias darbo sąlygas skyrimo priežastys

Komisija. Kaip ir 2019 m., 2020 m. šias išmokas skyrė tik Komisija: šia galimybe pasinaudojo Infrastruktūros ir logistikos biuro Briuselyje (OIB) kopijavimo skyrius, JRC ir Energetikos GD (branduolinės energetikos objektų patikrų kontekste). Iš viso 2020 m. buvo 199 gavėjų (2019 m. – 216). Viena iš tokį beveik 8 % sumažėjimą nulėmusių priežasčių – COVID-19 sukelta sveikatos krizė, kurios metu kai kurie gavėjai nedirbo ypač sunkiomis darbo sąlygomis ir nebuvo būtina surasti pamainos į pensiją ir iš darbo išėjusiems gavėjams.

2020 m. visas ypač sunkiomis sąlygomis išdirbtas valandas galima pasiskirstyti taip:

Ø25 282,64 val. (2019 m. – 64 889,11 val.) – asmens apsauga (pvz., specialių nepatogių apsauginių drabužių dėvėjimas);